Føroyskir løntakarar við løn, sum ikki er A-inntøka, hava rætt til barsilspening, um trygging er teknað frammanundan. Tú kanst tekna sjálvbodna trygging, um tú: hevur fastan bústað í Føroyum hevur fulla skattskyldu í Føroyum, og hevur lønarinntøku, sum er B-inntøka Tryggingargjald Tryggingin kostar kr. 500 árliga fyri hvønn tryggjaðan. Gjaldið verður rindað TAKS, ið umsitur inngjaldið. Tryggingin skal hava verið í gildi samanhangandi í minsta lagi í 1 ár, áðrenn hin tryggjaði hevur rætt til útgjald. Eftir at umsóknin um trygging er gingin á møti, verður rokning fyri tryggingina send við játtarnarbrævinum. Nær kann trygging teknast? Tryggingin kann teknast frá fyrsta starvsdagi fyri B-inntøkuna. Uppsøgn av trygging Tú hevur rætt at siga upp tryggingina við einari uppsagnarfreist uppá ein mánað. Skrivlig uppsøgn skal vera Barsilsskipanini í hendi seinast í mánaðinum frammanundan tí fyrsta, sum uppsagnarfreistin skal byrja.